Зьнізілася таксама колькасьць вострых кішэчных захворваньняў ды захворваньняў на тубэркулёз і сыфіліс. Таксама было менш анкалягічных хворых і, як вынік, менш памерлых сярод іх. Усе гэтыя дасягненьні міністар аховы здароўя зьвязвае з тым, што падначаленая яму галіна летась працавала больш эфэктыўна. Больш грошай выдаткоўвалася на першапачатковую мэдыка-санітарную дапамогу насельніцтву, на прафіляктыку. Да таго ж хворых цяпер не сьпяшаюцца класьці ў больніцу, а лекуюць амбуляторна. Гэта дае істотную эканомію сродкаў, а лекаваньне ў паліклініцы для ня дужа хворых таксама карыснае.